গুৱাহাটী,২২ নৱেম্বৰঃ শিল-বালিৰ পৰা সংগৃহীত ৰাজহৰ পৰিমাণ বৃদ্ধি কৰিবলৈ ৰাজ্য চৰকাৰে নতুন পদক্ষেপ লােৱাৰ পাছতাে অনিয়ম-দুর্নীতি অঞ্চলবিশেষে এতিয়াও অব্যাহত আছে। বিশেষকৈ বৰাক উপত্যকা আৰু কাৰ্বি আংলঙত এতিয়াও অনিয়মেই নিয়ম হৈ আছে। উল্লেখযােগ্য বন বিভাগৰ অধীনত থকা শিল-বালি আদিৰ ব্যাৱসায়িক প্রক্রিয়াটো ড° হিমন্ত বিশ্ব শর্মা নেতৃত্বাধীন চৰকাৰে খনি আৰু খনিজাত সামগ্রী বিভাগৰ অধীনলৈ নিয়াৰ সিদ্ধান্ত লৈছিল। বিভাগ সলনি কৰি শিল-বালিৰ পৰা ৰাজহ সংগ্ৰহৰ পৰিমাণ বৃদ্ধি কৰাৰ সিদ্ধান্ত গ্ৰহণ কৰা হৈছিল।
১৮০০ কোটি টকাৰ পৰা ৫০০০ কোটি টকালৈ বছৰি ৰাজহ সংগ্রহ বৃদ্ধি কৰাৰ ব্যৱস্থা কৰা হৈছিল। এই সিদ্ধান্ত গ্রহণৰ দীর্ঘ সময় অতিক্রম হােৱাৰ পাছতাে কিন্তু শিল-বালিৰ ব্যৱসায়ৰ নামত অনিয়ম সংঘটিত হৈ থকাৰ অভিযােগ উঠিছে। চৰকাৰক নির্ধাৰিত হাৰত ৰাজহ আদায় নিদিয়াকৈ একাংশ ব্যৱসায়ীয়ে কাৰ্বি আংলঙৰ বিভিন্ন স্থানৰ পৰা নগালেণ্ডলৈ দিনে-নিশাই শিল-বালি কঢ়িয়াই আছে। কার্বি স্বায়ত্তশাসিত পৰিষদৰ বিষয়ববীয়াৰ বুজাবুজি কৰি একাংশ ব্যৱসায়ীয়ে নীতিবহির্ভূতভাৱে শিল-বালিৰ ব্যৱসায় চলাই আছে। এই ব্যৱসায়ত কাৰ্বি আংলঙৰ একালৰ সশস্ত্র বিপ্লৱীৰ লগতে নগালেণ্ডৰ এন এছ চি এন জড়িত থকাৰ অভিযােগ উঠি আহিছে। জানিব পৰা মতে কাৰ্বি আংলঙৰ পৰা চলি থকা শিল-বালিৰ ব্যৱসায়ত এন এছ চি এনে বুজন পৰিমাণৰ ধন বিনিয়ােগ কৰিছে।
যিহেতু ডিমাপুৰকে ধৰি নগালেণ্ডৰ পার্শ্ববর্তী অঞ্চলসমূহ কাৰ্বি আংলঙৰ শিল-বালিৰ ওপৰত নিৰ্ভৰশীল, সেয়ে ইয়াক লৈ এন এছ চি এনে কাৰ্বি আংলং স্বায়ত্তশাসিত পৰিষদৰ একাংশ বিষয়ববীয়াৰ লগত বুজাবুজি কৰি ব্যৱসায় চলাই আছে। য'ত নীতিবহির্ভূতভাবে চলি থকা এই ব্যৱসায়ৰ ফলত অসম চৰকাৰে বুজন পৰিমাণৰ ৰাজহ হেৰুৱাই আহিছে। পাহাৰীয়া জিলাখনত কেৱল শিল-বালিৰ নামত অবৈধভাৱে ব্যৱসায় চলি থকাই নহয়, অবৈধভাৱে কাঠৰ ব্যৱসায়ো চলি আছে। ৰাজ্যৰ পৰিৱৰ্তনকামী চৰকাৰখনে এই সকলাে দেখিও এতিয়া অঞ্চলবিশেষে নীৰৱ ভূমিকা গ্ৰহণ কৰিছে। কাৰ্বি আংলঙৰ লগতে বৰাক উপত্যকাতাে খনিজাত সামগ্ৰীৰ ব্যৱসায়ৰ নামত ব্যাপক লুণ্ঠন অব্যাহত আছে।
বৰাক উপত্যকা হৈ চুবুৰীয়া ৰাষ্ট্র বাংলাদেশলৈ দিনে-নিশাই গৈ আছে চূণশিলৰ ট্রাক। প্রতিদিনে এশৰ পৰা প্ৰায় ডেৰশখন চূণশিলৰ ট্রাক কৰিমগঞ্জ সীমান্তৰে বাংলাদেশত প্ৰৱেশ কৰে। বৰাকত পূর্বতে কয়লাৰ ব্যৱসায়ত জড়িত লােকসকল এতিয়া এই চুণশিলৰ ব্যৱসায়ত জড়িত হৈছে। জানিব পৰা মতে, মেঘালয়ৰ পৰা অসমৰ মাজেৰে সৰবৰাহ চূণশিলৰ নামত অসমে কোনাে ধৰণৰ ৰাজহ লাভ নকৰে। আনকি গে'টসমূহতাে বিশেষ তালাচী অবিহনে চূণশিলৰ ট্রাকসমূহ পাৰ হ'বলৈ সুযােগ দিয়া হৈছে। প্ৰাপ্ত তথ্য মতে চলিত মাহত পৰা কয়লাৰ ক'লা ব্যৱসায় আৰম্ভ কৰিবৰ বাবেও বৰাকত কুচকাবাজ আৰম্ভ হৈছে। এজন সাংসদ আৰু এজন বিধায়কে কয়লা ছিণ্ডিকেটৰ নেতৃত্ব লােৱাৰ অভিযােগ উঠিছে আৰু শাসক পক্ষৰ ৰাজনৈতিক নেতা এই ছিণ্ডিকেটত জড়িত হােৱাত বৰাকত ন ৰূপত অবৈধ ব্যৱসায় গঢ় লােৱাটো স্পষ্ট হৈছে।
Save my name, email, and website in this browser for the next time I comment.
গুৱাহাটী,১ ডিচেম্বৰঃ কামৰূপ মহানগৰ জিলাত ভেকচিন নোলোৱাকৈ এজনো লোক যাতে বাদ যাব নোৱাৰে তাৰ বাবে 'হৰ ঘৰ দস্তক'ৰ দ্বিতীয় পৰ্যায়ৰ অভিযানত ভোট কেন্দ্ৰৰ ভোটাৰ ট্ৰেক কৰি সন্ধান বিচাৰি প্ৰতিষেধক প্ৰদানৰ ব্যৱস্থা লোৱা হৈছে।
দ্বিতীয় দিনা কামৰূপ মহানগৰ জিলাত 'হৰ ঘৰ দস্তক'ৰ নীৰিক্ষক হিচাপে নিয়োজিত মুখ্য সচিব জিষ্ণু বৰুৱাই পাটৰকুছিৰ পাহাৰীয়া এলেকাত কেইজনমান লোকে ক'ভিড প্ৰতিষেধক ল'বলৈ দ্বিধাগ্ৰস্ত হৈ আছে বুলি জানিব পাৰি উপায়ুক্ত পল্লৱ গোপাল ঝা, অতিৰিক্ত উপায়ুক্ত গৌৰী শংকৰ দাস, দিছপুৰৰ চক্ৰ বিষয়া (ভাৰপ্ৰাপ্ত) চিন্ময় নেওগ তথা চিকিংসক, স্বাস্থ্যকৰ্মীৰ সৈতে পাহাৰত বাস কৰা কেবাজনো ব্যক্তিক পুৱাতে ক'ভিড প্ৰতিষেধক প্ৰদান কৰোৱায়।
হেঙেৰাবাৰী ক'ভিড প্ৰতিষেধক কেন্দ্ৰৰ কাম-কাজ নীৰিক্ষণ কৰাৰ উপৰি মুখ্য সচিবগৰাকীয়ে বৰবাৰীস্থিত কেবাখনো দোকানত সোমাই কৰ্মচাৰীসকলৰ ক'ভিড প্ৰতিষেধক লোৱাৰ বিষয়ে সোধ-পোচ কৰাৰ উপৰি অঞ্চলৰটোৰ ঘৰত গৈ দীৱাংগসহ ২২ গৰাকী পুৰুষ-মহিলাক প্ৰথম পালি আৰু ২৪ গৰাকীক দ্বিতীয় পালি প্ৰতিষেধক প্ৰদানৰ ব্যৱস্থা গ্ৰহণ কৰে।
অনুৰূপ ধৰণে জিলাখনত নিয়োজিত আন এজন নিৰীক্ষক, সচিবালয়ৰ প্ৰশাসনিক বিভাগৰ আয়ুক্ত সচিব এম এছ মণিৱন্ননে আজি অতিৰিক্ত উপায়ুক্ত মুনীন্দ্ৰ বৰদলৈ, সোণাপুৰৰ চক্ৰ বিষয়া (সংলগ্ন) হিমাদ্ৰি বৰা আৰু স্বাস্থ্যকৰ্মীৰ সৈতে সোণাপুৰৰ ভড়াগাঁও, টেঘেৰিয়া, খমাৰ, কিলিং, টালনি আদি গাঁৱত গৈ মানুহৰ ঘৰত প্ৰতিষেধক প্ৰদানৰ ব্যৱস্থা গ্ৰহণ কৰে। সেইদৰে অতিৰিক্ত উপায়ুক্ত বিপুল কুমাৰ দাসে আজাৰা, গড়ল আদি স্থানত, ড° ধ্ৰুৱ জ্যোতি হাজৰিকাই জালুকবাৰী, পাণ্ডু, কামাখ্যা কলনি আৰু চাৰিওটা ৰাজহ চক্ৰত সংশ্লিষ্ট চক্ৰ বিষয়াসকলে 'হৰ ঘৰ দস্তক' কাৰ্যসূচীৰ তদাৰক কৰে।
গুৱাহাটী,১ ডিচেম্বৰঃ ৰাজ্য কঁপোৱা যোৰহাট কাণ্ডৰ মূল অভিযুক্ত নীৰজ দাস ওৰফে ক'লা লৰাৰ মৃত্যু। মঙ্গলবাৰে শেষ নিশা আৰক্ষীৰ বাহনৰ পৰা পলাবলৈ চেষ্টা কৰাৰ সময়তে আৰক্ষীৰ বাহনৰ খুন্দাত মৃত্যু হয় ক'লা লৰাৰ। যোৰহাটৰ মাজমজিয়াত সংঘটিত হোৱা অনিমেষ বৰা হত্যাকাণ্ডৰ মূল অভিযুক্ত আছিল এই ক'লা লৰা।
জে এম চি এইছত চিকিৎসকে মৃত ঘোষণা কৰে। আনহাতে এই ঘটনাত আহত হয় আন ৩ জন আৰক্ষী। উল্লেখ্য যে সোমবাৰে বিয়লি যোৰহাটৰ মাজমজিয়াত উদিয়মান ছাত্ৰ নেতা অনিমেষ ভূঞাৰ লগতে আন দুজনক দলবদ্ধভাৱে আক্ৰমণ কৰিছিল ক'লা লৰাৰ নেতৃত্বত প্ৰায় ৫০ জন ব্যক্তিয়ে। ক'লা লৰাৰ মাতাল পিতৃক সহায় কৰিবলৈ গৈ দলবদ্ধ আক্ৰমণৰ সন্মুখীন হৈছিল অনিমেষ ভূঞাৰ লগতে মৃদুস্মন্ত বৰুৱা আৰু প্ৰণয় বৰুৱা। এই ঘটনাত প্ৰাণ হেৰুৱালে অনিমেষে। ইয়াৰ পিছতে আৰক্ষীয়ে ক্ষীপ্ৰতাৰে তদন্ত কৰি ক'লা লৰাৰ সৈতে মুঠ ১৪ জন অভিযুক্তক গ্ৰেপ্তাৰ কৰিছিল।
এই ১৪ জনৰে ৭ জনক মঙ্গলবাৰে আদালতে আৰক্ষীৰ জিম্মালৈ প্ৰেৰণ কৰাৰ লগতে ৬ গৰাকীক কাৰাগাৰলৈ প্ৰেৰণ কৰিছিল। তাৎপৰ্যপূৰ্ণ ভাৱে ক'লা লৰাক যোৰহাট আৰক্ষীয়ে আদালতত হাজিৰ কৰোৱা নাছিল। সমগ্ৰ ৰাজ্যজুৰি ক'লা লৰাৰ ফাঁচীৰ দাবী উত্থাপন হৈছিল। এই ক'লা লৰাৰ বিৰুদ্ধে পূৰ্বেৰে পৰা আছে ৯০ টা অভিযোগ। ড্ৰাগছ সৰবৰাহৰ দৰে গোচৰো আছে তাৰ বিৰুদ্ধে। আনহাতে এই ঘটনাৰ পিছতে অসম আৰক্ষীৰ বিশেষ সঞ্চালক প্ৰধান জি পি সিঙৰ এটা টুইট ভাইৰেল হৈ পৰিছে। তেওঁ নিশা ২ বাজি ২৯ মিনিটত টুইটাৰত লিখিছে প্ৰতিটো কাৰ্য বা কামৰে সমান আৰু বিপৰীত প্ৰতিক্ৰিয়া থাকে।
গুৱাহাটী,৩০ নবেম্বৰঃ মুখ্যমন্ত্রী ড° হিমন্ত বিশ্ব শর্মাই সোমবাৰে মাজুলীৰ দক্ষিণপাটত ৮.২৫ কিল'মিটাৰ দৈর্ঘ্যৰ মাজুলী-যোৰহাট দলঙৰ নিৰ্মাণ কাৰ্য আনুষ্ঠানিকভাৱে উদ্বোধন কৰে। লক্ষ্ণৌৰ 'ইউ পি ষ্টেট ব্ৰিজ কনষ্ট্ৰাকচন কৰ্প'ৰেচন লিমিটেডে' নিৰ্মাণ কৰিব লগীয়া দলংখনৰ বাবে কেন্দ্রীয় চৰকাৰে ৯২৫.৪৭ কোটি টকা মঞ্জুৰ কৰিছে। প্রকল্পটি সম্পূর্ণকৰণৰ বাবে সময়সীমা নির্ধাৰণ কৰা হৈছে ৪৮ মাহ।
উদ্বোধনী অনুষ্ঠানত প্ৰকল্পটো অনুমোদন কৰাৰ বাবে মুখ্যমন্ত্রীয়ে প্ৰধানমন্ত্ৰী নৰেন্দ্ৰ মোদী আৰু পথ, যাতায়াত আৰু ঘাইপথ বিভাগৰ কেন্দ্ৰীয় মন্ত্ৰী নীতিন গাডকাৰিলৈ কৃতজ্ঞতা প্রকাশৰ লগতে প্ৰাক্তন মুখ্যমন্ত্ৰী সৰ্বানন্দ সোণোৱালৰ অৱদানৰ কথা স্মৰণ কৰে। এই দলংখন মাজুলীৰ জনসাধাৰণৰ দীৰ্ঘদিনীয়া দাবী আছিল আৰু সম্পূৰ্ণ হোৱাৰ পাছত ই যোৰহাট আৰু মাজুলীৰ মাজত যোগাযোগৰ ক্ষেত্ৰত এক দৃষ্টান্তমূলক পৰিৱৰ্তন সূচনা কৰাৰ উপৰি নদীদ্বীপ জিলাখনৰ দ্ৰুত বিকাশ ঘটাব বুলিও মুখ্যমন্ত্রীয়ে ব্যক্ত কৰে। তদুপৰি অসম চৰকাৰে ইতিমধ্যে ঘোষণা কৰা মাজুলী-লখিমপুৰ সংযোগী ধূনাগুৰিত এখন নতুন দলং ৭৫০ কোটি টকাৰ নিজা ব্যয়ৰে নিৰ্মাণৰ কাম আৰম্ভ কৰিব বুলিও মুখ্যমন্ত্রীয়ে আনুষ্ঠানিকভাৱে ঘোষণা কৰে।
এই কাৰ্যসূচীৰ লগতে দক্ষিণপাটত অসম মাইক্ৰ' ফাইনেন্স ইনচেণ্টিভ এণ্ড ৰিলিফ আঁচনি, ২০২১ৰ অধীনত মাজুলীৰ ৫৩৩ গৰাকী হিতাধিকাৰীৰ লগতে ভূমি অধিগ্ৰহণ ক্ষতিপূৰণৰ ৫ টা ক্ষতিগ্ৰস্ত পৰিয়ালক মুখ্যমন্ত্রীৰ দ্বাৰা চেক প্ৰদান কৰা হয়। এই অনুষ্ঠানত মন্ত্ৰী বিমল বৰা আৰু বিধায়ক নৱ কুমাৰ দলেও উপস্থিত আছিল।
